
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 280 

16 Δεκεμβρίου 1999 


ΝΟΜΟΣ ΥΓΓ ΑΡΙΘ. 2771 
Περί Ειδικών Λογαριασμών και άλλες διατάξεις. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Οι διατάξεις του παρόντος διέπουν τους Ειδικούς 
Λογαριασμούς του Δημοσίου που λειτουργούν στα Υ¬ 
πουργεία Εσωτερικών, Δημόσιας Διοίκησης και Αποκέ¬ 
ντρωσης, Εξωτερικών, Εθνικής Αμυνας, Εθνικής Οικο¬ 
νομίας, Υγείας και Πρόνοιας, Δικαιοσύνης, Πολιτισμού, 
Οικονομικών, Γεωργίας, Περιβάλλοντος, Χωροταξίας και 
Δημόσιων Εργων, Εθνικής Παιδείας και Θρησκευμάτων, 
Εργασίας και Κοινωνικών Ασφαλίσεων, Ανάπτυξης, Με¬ 
ταφορών και Επικοινωνιών, Εμπορικής Ναυτιλίας, Δη¬ 
μόσιας Τάξης και Τύπου και Μέσων Μαζικής Ενημέρω¬ 
σης. 

Αρθρο 2 

Λογαριασμοί αδρανείς 

1. Λογαριασμοί του Δημοσίου, οι οποίοι είτε εμφανί¬ 
ζουν την εκτέλεση του Προϋπολογισμού είτε απεικο¬ 
νίζουν την εκτός Προϋπολογισμού χρηματική διαχείριση 
και παραμένουν αδρανείς, γιατί δεν υφίστανται πλέον 
οι λόγοι ύπαρξής τους, καταργούνται με απόφαση του 
αρμόδιου Υπουργού και του Υπουργού Οικονομικών. 

2. Τα τυχόν υφιστάμενα περιουσιακά στοιχεία των 
λογαριασμών της παραγράφου 1 αποτελούν δημόσια 
περιουσία, τα δε χρηματικά υπόλοιπα αυτών κατατίθενται 
σε Δημόσια Οικονομική Υπηρεσία (Δ.Ο.Υ.) και εμφανί¬ 
ζονται σαν έσοδα στον Κρατικό Προϋπολογισμό κατά 
τα οριζόμενα με απόφαση του Υπουργού Οικονομικών. 
Με την ίδια απόφαση καθορίζεται και κάθε άλλη αναγκαία 
λεπτομέρεια. 

Αρθρο 3 

Λογαριασμοί δαπανών ομοειδών με δαπάνες 
Κρατικού Προϋπολογισμού 

1. Λογαριασμοί του Δημοσίου, οι οποίοι είτε εμφανί¬ 
ζουν την εκτέλεση του Προϋπολογισμού είτε απεικο¬ 


νίζουν την εκτός Προϋπολογισμού χρηματική διαχείριση 
κσι οι οποίοι αποβλέπουν στην πληρωμή δαπανών ο- 
μοιειδών με τις δαπάνες του Κρατικού Προϋπολογισμού, 

καταργούνται με απόφαση του αρμόδιου Υπουργού και 
του Υπουργού Οικονομικών. 

2. α. Οι διατάξεις που αφορούν τους πόρους των 
Λογαριασμών της παραγράφου 1 από φόρους, τέλη και 
οποιαδήποτε άλλη αιτία, διατηρούνται σε ισχύ και οι 
πόροι αυτοί περιέρχονται στον Κρατικό Προϋπολογισμό 
και αποτελούν έσοδο του Δημοσίου, κατά τα οριζόμενα 
με απόφαση του Υπουργού Οικονομικών. 

β. Οι δαπάνες και οι τυχόν υφιστάμενες υποχρεώσεις 
των Λογαριασμών της παραγράφου 1 βαρύνουν τον Κρα¬ 
τικό Προϋπολογισμό. '* 

3. Τα υφιστάμενα περιουσιακά στοιχεία των κατσρ- 
γούμενων Λογαριασμών του άρθρου αυτού ρυθμίζονται 
όπως στην παρ. 2 του άρθρου 2 του παρόντος. 

Αρθρο 4 

Λογαριασμοί αυξημένων πόρων 

1. Λογαριασμοί του Δημοσίου, οι οποίοι είτε εμφανί¬ 
ζουν την εκτέλεση του Κρατικού Προϋπολογισμού είτε 
απεικονίζουν την εκτός Προϋπολογισμού χρηματική δια¬ 
χείριση και των οποίων οι πόροι υπερκαλύπτουν τις 
δαπάνες τους, διατηρούνται. 

2. Με απόφαση του αρμόδιου Υπουργού και του 
Υπουργού Οικονομικών οι διατάξεις των Λογαριασμών 
αυτών τροποποιούνται και μέρος των πόρων τους και 
του υφιστάμενου πιστωτικού τους υπολοίπου περιέρ¬ 
χεται στον Κρατικό Προϋπολογισμό και αποτελεί έσοδο 
του Δημοσίου. 

Αρθρο 5 

Λογαριασμοί διάφοροι 

1. Οι διατάξεις των Λογαριασμών του Υπουργείου 
Ανάπτυξης και των εποπτευόμενων από αυτό νομικών 
προσώπων και υπηρεσιών, που αποβλέπουν στη χρη¬ 
ματοδότηση προγραμμάτων, έργων και μελετών που 
αφορούν την ενέργεια, τους φυσικούς πόρους, τη βιο¬ 
μηχανία και την έρευνα, διατηρούνται σε ισχύ. Διατη¬ 
ρούνται επίσης σε ισχύ οι διατάξεις του Λογαριασμού 
Εφοδιασμός με πετρελαιοειδή προϊόντα των προβλη-' 

ματικών περιοχών της χώρας* και του Λογαριασμού 
*Εισ<ρ<3ρά εγγυήαεως φιαλών υγραερίου". 

2. α.ΝΟι διατάξεις του Λογαριασμού του Ο.Π.Α.Π, οι 
πόροι του οποίου διατίθενται στη Γενική Γραμματεία 
Αθλητισμού, το Υπουργείο Οικονομικών, το Υπουργείο 
Πολιτισμού κ.λπ., διατηρούνται σε ισχύ. 

β. Οι διατάξεις του Λογαριασμού Εξετάσεων Υποψη¬ 
φίων Οδηγών του Υπουργείου Μεταφορών και Επικοι¬ 
νωνιών, οι πόροι του οποίου διατίθενται για την αμοιβή 
των εξεταστών ιατρών, των εξ ιατρών επιτροπών και 
λοιπών εξεταστών, την κατασκευή έργων και εγκατα¬ 
στάσεων του Υπουργείου Μεταφορών και Επικοινωνιών 
και Κ.Τ.Ε.Ο. των Νομαρχιακών Αυτοδιοικήσεων κ.λπ., 
διατηρούνται σε ισχύ. 

3. Λογαριασμοί του Δημοσίου, εκτός των αναφερο- 
μένων στα άρθρα 2-4 και 5 παράγραφοι 1 και 2 του 
ταρόντος νόμου, οι οποίοι είτε εμφανίζουν την εκτέλεση 
ίου Προϋπολογισμού είτε απεικονίζουν την εκτός Προϋ¬ 
πολογισμού χρηματική διαχείριση και αφορούν χρημα¬ 
τοδότηση έργων από την Ευρωπαϊκή Ενωση, πρόσθετες 
αμοιβές δημοσίων υπαλλήλων και άλλους σκοπούς, 
διατηρούνται. 

4. Οι Ειδικοί Λογαριασμοί του Υπουργείου Εθνικής 
Παιδείας και Θρησκευμάτων, των αποκεντρωμένων υ¬ 
πηρεσιών του και των εποπτευόμενων από αυτό νομικών 
προσώπων, καθώς και οι Ειδικοί Λογαριασμοί Κονδυλίων 
έρευνας των Α.Ε.Ι. και Τ.Ε.Ι., διατηρούνται σε ισχύ. Οι 
ως άνω Ειδικοί Λογαριασμοί συνεχίζουν να διέπονται 
από το υφιστάμενο καθεστώς τους, πριν την έκδοση 
του παρόντος και υποβάλλουν προς έλεγχο στο Υ¬ 
πουργείο Οικονομικών (Γενικό Λογιστήριο του Κράτους) 
τον προϋπολογισμό και απολογισμό τους. 

5. Οι Ειδικοί Λογαριασμοί των Ερευνητικών Κέντρων 
που εποπτεύονται από τη Γενική Γ ραμματεία Ερευνας 
και Τεχνολογίας του Υπουργείου Ανάπτυξης, διατηρού¬ 
νται σε ισχύ. Στους λογαριασμούς αυτούς έχει εφαρμογή 
το δεύτερο εδάφιο της ανωτέρω παραγράφου 4. 

6. Με κοινή απόφαση του αρμόδιου Υπουργού και 
του Υπουργού Οικονομικών οι διατάξεις των λογαρια¬ 
σμών των ανωτέρω παραγράφων τροποποιούνται ή 
συμπληρώνονται, εφόσον αυτό είναι αναγκαίο, με σκοπό 
την αρτιότερη οργάνωση, την εύρυθμη λειτουργία και 
τη διαφάνειά τους. 

Άρθρο 6 

Για τους Ειδικούς Λογαριασμούς των Υπουργείων 
που αναφέρονται στο άρθρο 1 του παρόντος δεν ισχύει 
η παράγραφος 3 του άρθρου 60 του ν. 2362/1995 (ΦΕΚ 
247 Α ). 

Άρθρο 7 

Χρόνος έκδοσης υπουργικών αποφάσεων 

Οι υπουργικές αποφάσεις, που προβλέπονται από τις 
διατάξεις των άρθρων 2-4 του παρόντος νόμου, πρέπει 
να εκδοθούν σε αποκλειστική προθεσμία έξι (6) μηνών 
από την έναρξη ισχύος του, μετά την πάροδο της 
οποίας, οι Λογαριασμοί καταργούνται, εφαρμοζομένων 
των διατάξεων των παραγράφων 2 και 3 του άρθρου 
3 του παρόντος νόμου. 

Άρθρο 8 

Περιεχόμενο υπουργικών αποφάσεων 

1. Στις εκδοθησόμενες υπουργικές αποφάσεις δύναται 
να περιλαμβάνονται ιδίως: 

α. Ο σκοπός, τα όργανα διαχείρισης και οι πόροι του 
Λογαριασμού. 


β ν : όραστηριοιητες και οι εργασίες των οποίων τις 
δαπανες μπορεί να καλύπτει. 

γ. Οι διαδικασίες προκήρυξης, υποβολής, αξιολόγη¬ 
σης, επιλογής, ανάθεσης, παρακολούθησης και παρα¬ 
λαβής των έργων, προγραμμάτων και μελετών, που 
χρηματοδοτούνται από αυτόν. 

δ. Ο τρόπος πραγματοποίησης και ελέγχου των δα¬ 
πανών. 

2. Οι Ειδικοί Λογαριασμοί του παρόντος νόμου συ¬ 
ντάσσουν κάθε χρόνο Προϋπολογισμό και Απολογισμό, 
οι οποίοι συνυποβάλλονται προς έλεγχο και αξιολόγηση 
στο Υπουργείο Οικονομικών (Γενικό Λογιστήριο του 
Κράτους) ταυτόχρονα με τον Προϋπολογισμό του φορέα 
που εποπτεύει τον Ειδικό Λογαριασμό. Η μη έγκαιρη 
υποβολή τους εντός των προθεσμιών που θέτει το 
Γ ενικό Λογιστήριο του Κράτους αναστέλλει αυτομάτως 
τη λειτουργία του Λογαριασμού. 

3. Οι Προϋπολογισμοί και Απολογισμοί των Ειδικών 
Λογαριασμών συντάσσονται σύμφωνα με τις σχετικές 
εγκυκλίους του Γενικού Λογιστηρίου και υπόκεινται 
στους προβλεπόμενους δημοσιονομικούς ελέγχους. 

4. Η λειτουργία, τα διαθέσιμα και οι πόροι των Ειδικών 
Λογαριασμών, οι οποίοι εξυπηρετούν υποχρεώσεις πα¬ 
ροχών ή απορρέουν από ισχϋουσες μισθολογικές δια¬ 
τάξεις, δεν θίγονται από τις διατάξεις του παρόντος 
νόμου. 

Άρθρο 9 
Κάλυψη δαπανών 

Από τις προτεινόμενες διατάξεις του παρόντος νόμου 
προκαλείται ετήσια δαπάνη του Κρατικού Προϋπολογι¬ 
σμού, η οποία υπερκαλύπτεται από την αύξηση των 
εσόδων του Δημοσίου, η οποία επέρχεται από τις 
διατάξεις αυτού. 

Άρθρο 10 

Οργανωτικά θέματα του Υπουργείου Οικονομικών 

1. Συνιστώνται στο Υπουργείο Οικονομικών υπηρεσίες 
φορολογικού ελέγχου, επιπέδου Διεύθυνσης, με τον 
τίτλο "Τοπικά Ελεγκτικά Κέντρα (Τ.Ε.Κ.)". 

2. Ο αριθμός των οργανικών μονάδων της προηγού¬ 
μενης παραγράφου, η έδρα, η κατά τόπον και καθ* ύλην 
αρμοδιότητα, η εσωτερική διάρθρωση και η στελέχωση 
αυτών, καθώς και τα λοιπά θέματα οργάνωσης και 
λειτουργίας τους, ορίζονται με προεδρικά διατάγματα 
που εκδίδονται με πρόταση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομικών. 

Ο χρόνος έναρξης λειτουργίας αυτών ορίζεται με 
αποφάσεις του Υπουργού Οικονομικών που δημοσιεύο¬ 
νται στην Εφημερίδα της Κυβερνήσεως. 

3. Οι διατάξεις της παραγράφου 4 του άρθρου 3 του 
ν. 2343/1995 εφαρμόζονται ανάλογα και για τις συνι- 
στώμενες οργανικές μονάδες. 

4. Οι διατάξεις των παραγράφων 6 μέχρι και 8, καθώς 
και 10 μέχρι και 14 του άρθρου 3 του ν. 2343/1995 
(ΦΕΚ 211 Α), εφαρμόζονται ανάλογα και για τους 
ελεγκτές των παραπάνω οργανικών μονάδων. 

5. Το Εθνικό Ελεγκτικό Κέντρο (ΕΘ.Ε.Κ.) και τα 
Περιφερειακά Ελεγκτικά Κέντρα (Π.Ε.Κ.) διαρθρώνονται 
στις παρακάτω Υποδιευθύνσεις και Τμήματα, τροπο- 
ποιουμένων ανάλογα των σχετικών διατάξεων των πα¬ 
ραγράφων 6 και 7 του άρθρου 1 και παραγράφων 1 και 
2 του άρθρου 3 του π.δ. 280/1997 (ΦΕΚ 203 Α): 

α) Το ΕΘ.Ε.Κ. διαρθρώνεται σε τρεις (3) Υποδιευ¬ 
θύνσεις και ένα (1) Τμήμα Διαδικασιών και Γραμματείας. 
Κάθε Υποδιεύθυνση αυτού διαρθρώνεται σε πέντε (5) 
Εποπτείες Ελέγχου, επιπέδου Τμήματος. 

β) Το Π.Ε.Κ. Αθηνών και το Π.Ε.Κ. Πειραιά διαρθρώ¬ 
νεται σε τρεις (3) Υποδιευθύνσεις και ένα (1) Τμήμα 
Διαδικασιών και Γραμματείας το καθένα. Κάθε Υποδιεύ¬ 
θυνση των Π.Ε.Κ. Αθηνών και Πειραιά διαρθρώνεται σε 
πέντε (5) Εποπτείες Ελέγχου, επιπέδου Τμήματος. 

γ) Το Π.Ε.Κ. Θεσσαλονίκης διαρθρώνεται σε δύο (2) 
Υποδιευθύνσεις και ένα (1) Τμήμα Διαδικασιών και Γραμ- 
ματείας. Κάθε Υποδιεύθυνση αυτού διαρθρώνεται σε 
πέντε (5) Εποπτείες Ελέγχου, επιπέδου Τμήματος 
δ) Τα Π.Ε.Κ. Λάρισας. Πατρών και Ιωαννίνων διαρ¬ 
θρώνονται σε δύο (2) Εποπτείες Ελέγχου, επιπέδου 
Τμήματος και ένα (1) Τμήμα Διαδικασιών και Γραμματείας 
το καθένα. 

Οι Υποδιευθύνσεις και οι Εποπτείες Ελέγχου του 
ΕΘ.Ε.Κ. και των Π.Ε.Κ. αριθμούνται με τα αντίστοιχα 
κεφαλαία γράμματα της ελληνικής αλφαβήτου, κατ* αύ- 
ξουσα σειρά. 

6. Ο αριθμός των θέσεων προσωπικού, του κλάδου 
ΠΕ Εφοριακών (παράγραφοι 6 έως 14 του άρθρου 3 
του ν. 2343/1995. ΦΕΚ 211 Α ), με καθήκοντα ελεγκτών, 
που προβλέπεται από τις διατάξεις του άρθρου 4 του 
π.δ. 280/1997 για το ΕΘ.Ε.Κ. και κάθε Π.Ε.Κ., αυξάνεται 
ως εξής, αντίστοιχα: 

α) Του ΕΘ.Ε.Κ. κατά 80 θέσεις 
β) Του Π.Ε.Κ. Αθηνών κατά 75 θέσεις 
γ) Του Π.Ε.Κ. Πειραιά κατά 100 θέσεις 
δ) Του Π.Ε.Κ. Θεσσαλονίκης κατά 60 θέσεις 
ε) Του Π.Ε.Κ. Λάρισας κατά 12 θέσεις 
στ) Του Π.Ε.Κ. Πατρών κατά 10 θέσεις 
ζ) Του Π.Ε.Κ. Ιωαννίνων κατά 10 θέσεις. 

7. Συνιστώνται στο Υπουργείο Οικονομικών πεντα¬ 
κόσιες ογδόντα πέντε (585) οργανικές θέσεις μόνιμου 
προσωπικού. Η κατανομή των παραπάνω θέσεων, κατά 
κατηγορία, κλάδο και ειδικότητα, καθώς και στις επί 
μέρους Υπηρεσίες αυτού, θα γίνει με αποφάσεις του 
Υπουργού Οικονομικών, που δημοσιεύονται στην Εφη¬ 
μερίδα της Κυβερνήσεως. 

Άρθρο 11 

1. Στο άρθρο 14 του π.δ. 344/1995 (ΦΕΚ 183 Α ) 
προστίθεται παράγραφος 15, που έχει ως εξής: 

Ί5. Οι υπάλληλοι του Υπουργείου Οικονομικών που 
καλύπτουν τις θέσεις του άρθρου 30 του ν. 2523/1997 
(ΦΕΚ 179 Α’) μετατίθενται ή αποσπώνται μόνο σε αντί¬ 
στοιχες θέσεις/ 

Στο άρθρο 6 του π.δ.119/1999 (ΦΕΚ 126 Α) προ¬ 
στίθεται παράγραφος 12, που έχει ως εξής: 

-12. Στους υπαλλήλους του Υπουργείου Οικονομικών 
που τοποθετούνται στις Δ.Ο.Υ. και καλύπτουν τις θέσεις 
του άρθρου 30 του ν. 2523/1997 ανατίθενται καθήκοντα 
ανάλογα με την εξειδίκευση στο γνωστικό αντικείμενο 
και της κατά περίπτωση οικείας ειδικότητας/ 

Για τους υπαλλήλους που αναφέρονται στις προη¬ 
γούμενες παραγράφους 1 και 2 δεν έχουν εφαρμογή 
οι λοιπές διατάξεις του π.δ. 119/1999/ 

2. Οι διατάξεις του άρθρου 3 της υπ. αριθμ. 1105021/ 
2923/0001/2.10.1989 (ΦΕΚ 738 Β) απόφασης του Υ¬ 
πουργού Οικονομικών, που κυρώθηκε με τις διατάξεις 
της παραγράφου 1 του άρθρου 51 του ν. 1882/1990 
(ΦΕΚ 43 Α), αντικαθίστανται ως ακολούθως: 

“Οι υπάλληλοι των κλάδων ΔΕ Δακτυλογράφων - 
Στενογράφων και ΥΕ Προσωπικού Καθαριότητας, που 
υπηρετούν στο Σώμα Ορκωτών Εκτιμητών και υπάγονται 
στην αρμοδιότητα της Διεύθυνσης Διοικητικού του Υ¬ 
πουργείου Οικονομικών, παρέχουν εφεξής τις υπηρε¬ 
σίες τους στις προβλεπόμενες, από τις ισχύουσες κάθε 
φορά οργανικές διατάξεις του Υπουργείου Οικονομικών, 
θέσεις των αντίστοιχων κλάδων τους/ 


Άρθρο 12 

Η διάταξη του άρθρου 36 του ν. 2733/1999 (ΦΕΚ 
155 Α') εφαρμόζεται και για: 

α) Τους τεχνικούς υπαλλήλους και τους τεχνολόγους 
Γεωπονίας του Υπουργείου Γεωργίας εκτός από τους 
υπηρετούντες στην Κεντρική Υπηρεσία, τους τεχνικούς 
υπαλλήλους, τους σπερματογχύτες και τους τεχνολό¬ 
γους Γεωπονίας των Περιφερειών και των Νομαρχιακών 
Αυτοδιοικήσεων που μετακινούνται αποκλειστικά και μό¬ 
νο για την εφαρμογή και τον έλεγχο εφαρμογής προ¬ 
γραμμάτων του Υπουργείου Γεωργίας. 

β) Τους υπαλλήλους του Οργανισμού Βάμβακος, του 
Εθνικού Οργανισμού Καπνού, εκτός από τους υπηρε¬ 
τούντες στην Κεντρική Υπηρεσία και τους γεωτεχνικούς 
του Μπενάκειου Φυτό παθολογικού Ινστιτούτου που με¬ 
τακινούνται αποκλειστικά και μόνο για την εφαρμογή 
προγραμμάτων έρευνας, σποροπαραγωγής, γεωργικής 
μέριμνας και εφαρμογών και την πραγματοποίηση των 
προβλεπόμενων κάθε φορά ελέγχων της αρμοδιότητάς 
τους. 

Άρθρο 13 

1. Στο τέλος της παραγράφου 5 του άρθρου 4 του 
π.δ. 340/1998 (ΦΕΚ 228 Α) προστίθεται νέο εδάφιο 
που έχει ως εξής: 

“Στα μέλη των παραπάνω επιτροπών χορηγείται α¬ 
ποζημίωση, το ύψος της οποίας καθορίζεται με απόφαση 
των Υπουργών Εθνικής Οικονομίας και Οικονομικών 
μετά από γνώμη της Κεντρικής Διοίκησης του Οικονο¬ 
μικού Επιμελητηρίου της Ελλάδας/ 

2. Στην παράγραφο 6 του άρθρου 4 του π.δ. 340/1998 
προστίθεται εδάφιο δεύτερο ως εξής: 

“Για την ανανέωση του δελτίου επαγγελματικής ταυ¬ 
τότητας απαιτείται η καταβολή παράβολου υπέρ του 
Οικονομικού Επιμελητηρίου της Ελλάδας, το ύψος του 
οποίου καθορίζεται με απόφαση των Υπουργών Εθνικής 
Οικονομίας και Οικονομικών μετά από γνώμη της Κε¬ 
ντρικής Διοίκησης του Οικονομικού Επιμελητηρίου της 
Ελλάδας/ 

3. Στο άρθρο 7 του π.δ. 340/1998 προστίθεται πα¬ 
ράγραφος 3, που έχει ως εξής: 

“3. Στα μέλη της ειδικής επιτροπής διενέργειας των 
εξετάσεων χορηγείται αποζημίωση, το ύψος της οποίας 
καθορίζεται με απόφαση των Υπουργών Εθνικής Οικο¬ 
νομίας και Οικονομικών μετά από γνώμη της Κεντρικής 
Διοίκησης του Οικονομικού Επιμελητηρίου της Ελλάδας/ 

4. Οι παράγραφοι 1, 2 και 3 του άρθρου 21 του π.δ. 
340/1998 αντικαθίστανται και ενοποιούνται ως παρά¬ 
γραφος 1, ως εξής: 

Ί. Στους μη πτυχιούχους, οι οποίοι κατά τη δημο¬ 
σίευση του ν. 2515/1997 ασκούσαν το επάγγελμα του 
λογιστή ή του βοηθού λογιστή ως μισθωτοί σε λογιστικές 
- οικονομικές εργασίες του ιδιωτικού τομέα ή ως ε¬ 
λεύθεροι επαγγελματιες, χορηγείται από το Οικονομικό 
Επιμελητήριο της Ελλάδας άδεια άσκησης επαγγέλμα¬ 
τος Λογιστή - Φοροτεχνικού Γ Τάξης. Οσοι από αυτούς 
αποδεδειγμένα μέχρι τη δημοσίευση του ν. 2515/1997 
έχουν υπογράψει ισολογισμούς επιχείρησών που λει¬ 
τουργούν στην Ελλάδα τουλάχιστον τριών (3) χρήσεων 
χορηγείται από το Οικονομικό Επιμελητήριο της Ελλά¬ 
δας άδεια άσκησης επαγγέλματος Γ Τάξης, με δικαίωμα 
τήρησης βιβλίων Γ κατηγορίας του Κώδικα Βιβλίων και 
Στοιχείων μέχρι του ποσού των 300.000.000 δραχμών/ 

5. Η παράγραφος 4 του άρθρου 21 του π.δ. 340/1998 
αναριθμείται σε παράγραφο 2 και αντικαθίσταται ως 

εξής: 

"2. Στους πτυχιούχους των Τμημάτων Εμπορίας και 
Διαφήμισης, Διοίκησης Επιχειρήσεων και Τουριστικών 
Επιχειρήσεων της Σχολής Διοίκησης και Οικονομίας 
των Τ.Ε.Ι., που κατά τη δημοσίευση του ν. 2515/1997 
ασκούσαν επί τέσσερα (4) έτη από τη λήψη του πτυχίου 
τους το επάγγελμα του Λογιστή ή του βοηθού Λογιστή 
ως μισθωτοί σε λογιστικές - οικονομικές εργασίες του 
ιδιωτικού τομέα ή ως ελεύθεροι επαγγελματίες ή έχουν 
τέσσερα (4) έτη προϋπηρεσία από τη λήψη του πτυχίου 
τους σε λογιστικές - οικονομικές εργασίες του ιδιωτικού 
τομέα, χορηγείται από το Οικονομικό Επιμελητήριο της 
Ελλάδας, αυτοδικαίως, άδεια άσκησης επαγγέλματος Β' 
Τάξης με τη συμπλήρωση συνολικής προϋπηρεσίας επτά 
(7) ετών.' 

6. Η παράγραφος 5 του άρθρου 21 του π.δ. 340/1998 
αναριθμείται σε παράγραφο 3 και προστίθεται παρά¬ 
γραφος 4 ως εξής: 

’4. Στους πτυχιούχους του Τμήματος Λογιστικής της 
Σχολής Διοίκησης και Οικονομίας των Τ.Ε.Ι., που κατά 
τη δημοσίευση του ν. 2515/1997 δεν είχαν συμπληρώσει 
πέντε (5) έτη προϋπηρεσία από τη λήψη του πτυχίου 
τους στην άσκηση του επαγγέλματος του Λογιστή ή 
του βοηθού Λογιστή ως μισθωτοί σε λογιστικές - οι¬ 
κονομικές εργασίες του ιδιωτικού τομέα ή ως ελεύθεροι 
επαγγελματίες ή δεν είχαν συμπληρώσει πέντε (5) έτη 
προϋπηρεσία από τη λήψη του πτυχίου τους σε λογι¬ 
στικές - οικονομικές εργασίες του ιδιωτικού τομέα, 
χορηγείται από το Οικονομικό Επιμελητήριο της Ελλά¬ 
δας, αυτοδικαίως, άδεια άσκησης επαγγέλματος Β' Τά¬ 
ξης με τη συμπλήρωση συνολικής προϋπηρεσίας πέντε 
(5) ετών/ 

7. Η παράγραφος 6 του άρθρου 21 του π.δ. 340/1998 
αναριθμείται σε παράγραφο 5 και προστίθεται παρά¬ 
γραφος 6 ως εξής: 

"6. Στα μέλη του Οικονομικού Επιμελητηρίου της 
Ελλάδας που έχουν άδεια άσκησης οικονομολογικού 
επαγγέλματος και κατά τη δημοσίευση του ν. 2515/1997, 
ασκούσαν το επάγγελμα του Λογιστή ή του βοηθού 
Λογιστή ως μισθωτοί σε λογιστικές - οικονομικές ερ¬ 
γασίες του ιδιωτικού τομέα ή ως ελεύθεροι επαγγελ- 
ματίες, χορηγείται από το Οικονομικό Επιμελητήριο της 
Ελλάδας άδεια άσκησης επαγγέλματος Λογιστή - Φο¬ 
ροτεχνικού Β’ Τάξης και με τη συμπλήρωση συνολικής 
προϋπηρεσίας πέντε (5) ετών χορηγείται από το Οι¬ 
κονομικό Επιμελητήριο της Ελλάδας, αυτοδικαίως, άδεια 
άσκησης επαγγέλματος Λογιστή - Φοροτεχνικού Α' 
Τάξης; 

8. Οι παράγραφοι 7 και 8 του άρθρου 21 του π.δ. 
340/1998 καταργούνται. Η παράγραφος 9 αναριθμείται 
ως παράγραφος 7 και προστίθεται παράγραφος 8 ως 
εξής: 

“8. Στις παραγράφους 3 και 5 του άρθρου 21 του 
π.δ. 340/1998, όπως αυτές αναριθμήθηκαν με τις πιο 
πάνω παραγράφους 6 και 7, μετά τη λέξη "λογιστή* 
τίθεται η φράση "ή βοηθού λογιστήν 

Άρθρο 14 

Ρυθμίσεις στη φορολογία αυτοκινήτων 
οχημάτων και μοτοσυκλετών 

1. Φορτηγά αυτοκίνητα και οι βάσεις τους, καθώς και 
μοτοσυκλέτες, για τα οποία μέχρι και 10 Οκτωβρίου 
1999 είχαν κατατεθεί παραστατικά τελωνισμού και δεν 
έχουν εκδοθεί αποδεικτικά είσπραξης, υπάγονται στους 
συντελεστές τέλους ταξινόμησης που ισχύουν από 11 
Οκτωβρίου 1999. 

2. Φορτηγά αυτοκίνητα και οι βάσεις τους, καθώς και 
μοτοσυκλέτες, για τα οποία έχουν εκδοθεί αποδεικτικά 


είσπραξης του τέλους ταξινόμησης, πλην όμως δεν 
έχουν ταξινομηθεί και πωληθεί από τις εμπορικές επι¬ 
χειρήσεις, μπορούν με αίτησή τους, να υπαχθούν στους 
συντελεστές τέλους ταξινόμησης που ισχύουν από 11 
Οκτωβρίου 1999 με συμψηφισμό του καταβληθέντος 
τέλους ταξινόμησης και επιστροφή της προκύπτουσας 
διαφοράς. Στη ρύθμιση αυτήν υπάγονται και τα παρα¬ 
πάνω οχήματα, τα οποία μέχρι και 10 Οκτωβρίου 1999 
είχαν τιμολογηθεί από τις εμπορικές επιχειρήσεις, πλην 
όμως για τη μεταβίβαση στον ιδιώτη δεν έχει γίνει 
θεώρηση του πιστοποιητικού ταξινόμησης από την αρ¬ 
μόδια Δημόσια Οικονομική Υπηρεσία (Δ.Ο.Υ.) για την 
καταβολή των οφειλόμενων τελών ή είχε γίνει η θεώ¬ 
ρηση αυτή αλλά τα οχήματα δεν είχαν τιμολογηθεί από 
τις εμπορικές επιχειρήσεις. 

3. Οι διατάξεις του δεύτερου εδαφίου της παραγράφου 

2 του άρθρου 20 του ν. 2743/1999 (ΦΕΚ 211 Α) 
εφαρμόζονται και για επιβατικά αυτοκίνητα τα οποία 
μέχρι και 2 Σεπτεμβρίου 1999 είχαν τιμολογηθεί από 
τις εμπορικές επιχειρήσεις, πλην όμως για τη μεταβί¬ 
βασή τους στον ιδιώτη δεν έχει γίνει θεώρηση του 
πιστοποιητικού ταξινόμησης από την αρμόδια Δ.Ο.Υ. 
για την καταβολή των οφειλόμενων τελών ή είχε γίνει 
η θεώρηση αυτή, αλλά τα οχήματα δεν είχαν τιμολογηθεί 
από τις εμπορικές επιχειρήσεις. 

4. Για τον επανυπολογισμό του τέλους ταξινόμησης 
των οχημάτων που δεν έχουν υπαχθεί στις ρυθμίσεις 
των παραγράφων 3 και 4 του άρθρου 22 του ν.2682/1999 
(ΦΕΚ 16 Α’) παρότι συντρέχουν οι προβλεπόμενες από 
αυτές προϋποθέσεις, θα ληφθούν υπόψη οι νέοι συ¬ 
ντελεστές τέλους ταξινόμησης που ισχύουν από 3 
Σεπτεμβρίου 1999 για τα επιβατικά αυτοκίνητα και από 
11 Οκτωβρίου 1999 για τα λοιπά οχήματα. 

5. Η ισχύς των διατάξεων των παραγράφων 1 και 2 
αρχίζει από 11 Οκτωβρίου 1999, της παραγράφου 3 
από 3 Σεπτεμβρίου 1999 και της παραγράφου 4 από 

3 Σεπτεμβρίου 1999 για τα επιβατικά και από 11 Ο¬ 
κτωβρίου 1999 για τα λοιπά οχήματα. 

Άρθρο 15 

1. Αγορές και πωλήσεις χρυσού δύνανται να διενερ- 
γούνται από την Τράπεζα της Ελλάδος και τα πιστωτικά 
ιδρύματα που λειτουργούν στην Ελλάδα και έχουν 
εξουσιοδοτηθεί για τη διενέργεια πράξεων συναλλάγ¬ 
ματος, ενεργούντα για δικό τους λογαριασμό και με 
δικό τους κίνδυνο, με τους όρους που θέτει εκάστοτε 
η Τράπεζα της Ελλάδος στα πλαίσια των αρμοδιοτήτων 
της. 

Ως χρυσός, για τους σκοπούς του παρόντος, νοούνται 
οι χρυσές λίρες, τα χρυσά νομίσματα και οι τυποποιη¬ 
μένες ράβδοι ή πλάκες χρυσού διεθνών προδιαγραφών. 

2. Στο άρθρο 59 του π.δ. 715/1979 (ΦΕΚ 212 Α ) και 
στο τέλος της παραγράφου 5, όπως αυτή προστέθηκε 
με την παράγραφο 14 του άρθρου 41 του ν. 2648/1998, 
προστίθεται εδάφιο τρίτο που έχει ως εξής: 

"Στις δυνάμει της διατάξεως αυτής συναπτόμενες 
συμβάσεις πωλήσεως επιτρέπεται, χωρίς άλλη διατύ¬ 
πωση, να προστίθεται υπέρ του εκποιούντος Ν.Π.Δ.Δ., 
σύμφωνο εξώνησης του όλου ή μέρους ή τμήματος του 
πωλούμενου ακινήτου, εφόσον το συνομολογούμενο 
τίμημα εξωνήσεως δεν υπερβαίνει το τίμημα της πω¬ 
λήσεως, προσαυξανόμενο κατά περίπτωση αναλόγως, 
συμφώνως προς τη σύμβαση πωλήσεως, και με δαπάνες 
οικοδόμησης που τυχόν έγιναν πριν από τη δήλωση 
εξωνήσεως; 

3. α) Η με αριθ. 617/3.3.1988 απόφαση των Υπουργών 
Εθνικής Οικονομίας, Οικονομικών, Αναπληρωτή Οικο- 

νομικών και Αναπληρωτή Βιομηχανίας, Ενέργειας και 
Τεχνολογίας για τη μετοχική αναδιάρθρωση της Ελλη¬ 
νικής Βιομηχανίας Οχημάτων Α.Β.Ε. (ΕΛ.Β.Ο.), που δη¬ 
μοσιεύτηκε στο με αριθ. 314/25.5.19Θ8 Φύλλο της Ε¬ 
φημερίδας της Κυβερνήσεως (τ.Β), κυρώνεται από τότε 
που εκδόθηκε. 

β) Η ΕΛ.Β.Ο. απαλλάσσεται από οφειλές της προς 
το Δημόσιο από φόρους, προσαυξήσεις και πρόσημα 
που επεβλήθησαν με βάση τον- διενεργηθέντα φορο¬ 


λογικό έλεγχο για τα οικονομικά έτη 1988 έως και 1998, 
καθώς και από οποιαδήποτε άλλη οφειλή της προς 
αυτό που απορρέει από την εφαρμογή του β.δ. 296/ 
1972 (ΦΕΚ 68 Α’) και της από 11.5.1972 σύμβασης με 
την εταιρία ΒΤΕΥΕΒ-ΟΑΙΜίΕΒ ΡυΟΗ Α<3 (5.Ο.Ρ.). 

Η απαλλαγή επέρχεται για το μέρος των οφειλών, 
που δεν έχουν εξοφληθεί μέχρι την έναρξη ισχύος του 
παρόντος. 

Άρθρο 16 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημ^δα της Κυβερνήσεως. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήαως και την ειαέλεσή του ως Νό¬ 
μου του Κράτους. 

Αθήνα, 15 Δεκεμβρίου 1999 
ΟΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΊΝΟΣ ΣΤΕΦΑΝΟΠΟΥΛΟΣ 

Ο· ΥΠΟΥΡΓΟΙ 
ΕΣΩΤΕΡΙΚΟΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

Β.ΠΑΠΑΝΔΡΕΟΥ ΑΠ.-ΑΘ. ΤΣΟΧΑΤΖΟΠΟΥΛΟΖ 

ΕΞΩΤΕΡΙΚΟΝ ΕΘΜΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

ΓΑΠΑΠΑΝΔΡΕΟΥ ΠΑΝ. ΠΑΠΑΝΤΩΜΟΥ 

ΑΝΑΠΤΥΞΗΣ ΠΕΡβΝΤΟΣ. ΧΩΡ/Ξ1ΛΣ & ΔΗΜ. ΕΡΓΟΝ 

ΕΥΑΓ.ΚΜΖΕΛΟΣ 

ΕΘΝ. ΠΑΙΔΕΙΑΣ 4ΘΡΗΣΚΓΓΩΝ 

ΓΕΡ. ΑΡΖΕΝΗΣ 

ΒΤΑΖΜΕΑΝΟΜ.ΑΕΘΟΕΟΝ 
ΜΑΤ. ΠΑΠΑΐΩΑΝΝΟΥ 

ΔΚΑΜΣΥΝΗΣ 

ΕΥΑΓ.ΠΑΝΝΟΠΟΥΑΟΖ 
ΕΜΠΟΡΚΗΣ ΝΑΥΤΙΛΙΑΣ 

Ζ.ΖΟΥΜΑΚΗΖ 

ΜΕΤΑΘΟΡΟΝΚΜ 
ΕΠΜΟΜΟΜΟΝ 
Τ.ΜΑΝΤΙΑΗΣ 


ΚΩΝ/ΝΟΣ ΛΑΛΙΠΤΗΣ 

ΓΕΩΡΓΙΑΣ 

Γ.ΑΝΩΜΕΡΠΉΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

ΠΟΛΙΤΙΣΜΟΥ 

ΕΑ.ΠΑΠΑΖΟΗ 

ΔΗΜΟΣΙΑΣ ΤΑΞΗΣ 

Μ.ΧΡΥΣΟΧΟΙΔΗΣ 

ΤΥΠΟΥ ΚΑΙ ΜΕΣΟΝ 
ΜΑΖΙΚΗΣ ΕΝΗΜΕΡΩΣΗΣ 

Δ.ΡΕΠΠΑΧ 


θεωρήθηκε καιτέθηκε η Μεγάλη Σφραγίδα του Κράτους 
Αθήνα, 15 Δεκεμβρίου 1999 

Ο ξΠ ΤΗΣ ΔΚΑΚΗΥΝΗΣ ΥΠΟΥΡΓΟΣ 

Ε. ΠΑΝΝΟΠΟΥΛΟΣ 

Ο 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.βΙ.ΟΓ 

β-ΙΊΊΒΪΙ: ννββΐΤΙ35ΐθΓ @ Θ1.0Γ 

1 ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 28223 (061) 8381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0881)89 127/89120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 398 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888 / 47 533 

ΤΙΜΗ ΦΥΛΛΩΝ * Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

ΚΑΕ. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 * 

(Ο 0)0) 

οοοοοοοοοοο 

********** *ο 

χ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


| Οι υπηρεσίες εξυπηρέτησης των πολιτών Λειτουργούν καθημερινά από Οβ.ΟΟ' έως 13.0<Τ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







